# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. augusztus 27-i rendkívüli ülésére)

## TÁRGY: A SPORTCSARNOK HASZNÁLATBA ADÁSA A KŐRÖSSZOLG KISKŐRÖS ÖNKORMÁNYZAT TELEPÜLÉSÜZEMELTETÉSI SZOLGÁLTATÓ KÖZHASZNÚ NONPROFIT KFT. RÉSZÉRE

Kiskőrös Város Önkormányzata (a továbbiakban: Önkormányzat) 2018. április 26. napjától 2020. június 30. napjáig ingatlanhasználati megállapodást kötött a Kiskőrösi Petőfi Sándor Evangélikus Óvoda, Általános Iskola, Gimnázium, és Kertészeti Szakközépiskolával (a továbbiakban: KEVI) és a KŐRÖSSZOLG Kiskőrös Önkormányzat Településüzemeltetési Szolgáltató Közhasznú Nonprofit Kft.-vel (a továbbiakban: Kőrösszolg Kft.) a Kiskőrös, Árpád u. 4. szám alatt lévő sportcsarnok használata tárgyában.

Kiskőrös város Képviselő-testülete a 16/2013. számú határozatával a sportcsarnok működtetését a Magyarországi Evangélikus Egyház fenntartásába adta.

Az Önkormányzat a Magyarország helyi önkormányzatairól szóló 2011. évi CLXXXIX. törvényben meghatározott sport közfeladatainak ellátását, valamint a rendezvényszervezési feladatainak ellátását átadta a Kőrösszolg Kft. részére.

Az átvállalt sport- és rendezvényszervezési közfeladatok az alábbiak:

* városi sportélet koordinálása, ideértve a rendezvényeken való sporthoz kapcsolódó események teljes körű megszervezését és lebonyolítását
* sportszervezési feladatok ellátása (a Kulturális, Turisztikai és Sport Bizottság által jóváhagyott rendezvény-naptárban foglaltak szerint)
* a Képviselő-testületnek a sport területét érintő döntéseinek végrehajtásában való közreműködés
* diák és ifjúsági sportfeladatok
* szabadidő sport vagy un. tömegsporttal kapcsolatos feladatok
* versenysporttal/élsporttal kapcsolatos feladatok
* sportlétesítmények működtetésében és üzemeltetésében való közreműködés
* rendezvényszervezési feladatok teljeskörű lebonyolítása.

Az önkormányzati tulajdonú ingatlanok tekintetében a sportcsarnok épülete az, amely méreténél, befogadóképességénél, felszereltségénél fogva képes biztosítani a városban megrendezésre kerülő nagyobb sportesemények, rendezvények helyszínét.

Tekintettel arra, hogy a sportcsarnokban oktató, nevelő tevékenység folyik, szükséges az ingatlan oktatási időn túl történő használatának feltételeit megállapodás keretében szabályozni.

A felügyelő bizottság az előterjesztést 2021.08.26. napján tárgyalja.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. augusztus 25.**

**Domonyi László s.k.,**

**polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös belterületi 2473. hrsz-on nyilvántartott, természetben 6200 Kiskőrös, Árpád utca 4. szám alatti, kivett középiskola, sportcsarnok és kazánház rendeltetésű ingatlan „C” épületének földszintjén lévő sportcsarnok a hozzá tartozó 24 kiegészítő helyiség (szertár, öltöző, mosdó, zuhanyzó, orvosi szoba, iroda), továbbá a szélfogó, az aula és a közlekedők oktatási időn túli használatára meghatározott időtartamra, 2021. szeptember 01. napjától 2025. június 30. napjáig a határozat–tervezet mellékletében foglalt feltételekkel a Magyarországi Evangélikus Egyház képviseletében az intézmény vezetője a Kőrösszolg Kiskőrös Önkormányzat Településüzemeltetési Szolgáltató Közhasznú Nonprofit Kft., valamint Kiskőrös Város Önkormányzata megállapodást kössön a város sport és rendezvényszervezési közfeladatainak biztosítására,
2. felhatalmazza a polgármestert a határozat-tervezet mellékletét képező sportcsarnok használati megállapodás megkötésére.

**Felelős:** polgármester

**Határidő:** értelemszerűen